ડૉ. ફાર્ગહામ અને ડૉ. લુડખગ બન્ને જાણીતા સમાજશાસ્ત્રી છે. એમણે એક પુસ્તક લખ્યું છે, ‘The Women – The Lost Sex!’ એમણે લખ્યું છે કે અભ્યાસ કરતાં એવું માલમ પડ્યું છે કે પુરુષોની આમદાનીમાં ત્રીસથી સાઠ ટકા જેટલો વધારો સ્ત્રી ઘરકામ કરીને કરે છે. ઓછી આવકમાં પણ કંઈ કેટલીયે સ્ત્રીઓ કરકસર કરી પતિનું સન્માન જાળવીને ઘર સાચવે છે એ આપણે સૌ જાણીએ છીએ, પણ આજે આ ગૃહિણીની જાતી – ‘Species of Housewives’ દુનિયાભરમાંથી નષ્ટ થતી જાય છે.